钦定古今图书集成/明伦汇编/宫闱典/第048卷 > 成帝章妃
## 钦定古今图书集成/明伦汇编/宫闱典/第048卷 > 成帝章妃

按《晋书后妃传》：“章太妃周氏，以选入成帝宫，有宠，生
哀帝及海西公，始拜为贵人。哀帝即位，诏有司议贵
人位号，太尉桓温议宜称夫人，尚书仆射江虨议应
曰太夫人。诏崇为皇太妃，仪服与太后同。又诏朝臣
不为太妃敬，合礼典。”下太常江逌议，位号不极，不应
尽敬。兴宁元年薨。帝欲服重，江虨启应缌麻三月。诏
欲降为期年。虨又启：“厌屈私情，所以上严祖考。”帝从
之。